Emil Poulsen

Emil Poulsen (fulde navn Christian Emil Poulsen) (født 9. juli 1842 i København, død 8. juni 1911 i Helsingør) var en kgl. dansk skuespiller og titulær professor. Poulsen er blevet beskrevet som en fremragende karakterskuespiller og sceneinstruktør, der spillede et meget omfattende repertoire. Han var far til Johannes Poulsen og Svenn Poulsen og bror til Olaf Poulsen.

Emil Poulsen var søn af postbud Poulsen, blev student fra Metropolitanskolen 1860 og tog filosofikum året efter. Han studerede klassisk filologi, debuterede på Det Kongelige Teater 1867 som Erasmus Montanus, blev kgl. skuespiller 1880, sceneinstruktør 1893 og tog afsked fra teatret 1900, hvorefter han var æstetisk konsulent ved Dagmarteatret 1906-1909. Han var Ridder af Dannebrog og Dannebrogsmand.

Han var gift med Anna, født Næser 8. marts 1849 i København, datter af kaptajn i Søetaten J.A.K. Næser og hustru, født Schønberg. Han er begravet på Frederiksberg ældre kirkegård.

Hovedroller 
 Gert Westphaler i Ludvig Holbergs Mester Gert Westphaler eller Den meget talende barber
 Nikolas Arnessøn i Henrik Ibsens Kongsemnerne
 Bertran de Born i Ernst von der Reckes Bertran de Born
 Arnolphe i Molières Fruentimmerskolen
 Leander i Molières Maskeraden
 Prins Julian i Henrik Hertz' Amanda
 Peter i Thomas Overskous Capriciosa
 Ejbæk i Jens Christian Hostrups Eventyr paa Fodrejsen
 Ambrosius Stub i Chr. K.F. Molbechs Ambrosius
 Prinsen i Holger Drachmanns Der var engang —
 Prins Henrik i William Shakespeare Kong Henrik IV
 Biskop Popo i Adam Oehlenschlägers Palnatoke;
 Biskop Rudolf i Oehlenschlägers Dronning Margareta
 Knud i Oehlenschlägers Axel og Valborg
 Hertug Abel i Oehlenschlägers Erik og Abel
 Shylock i Shakespeares Købmanden i Venedig
 Anders Lundestad i Ibsens De Unges Forbund
 Konsul Berniek i Ibsens Samfundets Støtter
 Advokat Helmer i Ibsens Et Dukkehjem
 Kong Erik i Heise og Richardts opera Drot og Marsk
 Hjalmar Ekdal i Ibsens Vildanden
 Ejlert Løvborg i Ibsens Hedda Gabler
 Alfred Almers i Ibsens Lille Eyolf
 Borkmann i Ibsens John Gabriel Borkmann
 Tartuffe i Molières Tartuffe
 Alceste i Molières Misantropen
 De Ryons i Alexandre Dumas d.y.'s Damernes Ven
 Sannæs og Advokat Berent i Bjørnstjerne Bjørnsons En Fallit
 Tygesen i Bjørnsons Geografi og Kærlighed
 Malcolm i Drachmanns Puppe og Sommerfugl
 Ali i Drachmanns Ved Bospenis
 Ridder Peder i Drachmanns Middelalderlig
 Vølund Smed i Drachmanns Vølund Smed
 Garman i Alexander Kiellands Garman & Worse
 Han i Otto Benzons Surrogater
 Arthur Hansen i Benzons En Skandale

Kilder 
 Kraks Blaa Bog 1910  (original http://runeberg.org/blaabog/1910/0351.html

Litteratur 
Steen Kaargaard Nielsen & Claus Byrith, Danmarks første lydoptagelser : Edisons fonograf i 1890'ernes København, , s. 112-114, s. 130-132, s. 255- 257.

Anna Poulsen: Et Skuespillerliv. Erindringer om et Samliv med Emil Poulsen, København 1925

Eksterne henvisninger 
 

Teaterskuespillere fra Danmark
Teaterinstruktører fra Danmark
Riddere af Dannebrog
Personer fra København
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Titulære professorer fra Danmark
Ruben-samlingen - Danmarks første lydoptagelser
Studenter fra Metropolitanskolen